**Protokoll fra styremøte i Midt-Norge Travforbund tirsdag 20.09.16 kl 18.00 Leangen Travbane.**

**Tilstede: Edmund Morewood, Ketil Oksvold, Geir Trøan, Magne Løfaldli, Noralf Brækken, Elin Flataune, Jorunn Okkenhaug og forbundssekretær Sverre Hosen**

**Forfall: Bjørn Steinshaug**

**Saksliste.**

**Sak 1: Godkjenning av protokoll fra styremøte 23. august.**

**Protokoll godkjent**

**Sak2: Nye Leangen**

* **Voldgiftssaken**

Advokat Morten Brandhaug orienterte om forberedelsene frem mot Voldgiftssaken. Han orienterte også om arbeidet med et forslag til forlik. Styret tar orienteringen til etterretning.

* **Lovkomiteens uttalelse**

Lovkomiteens uttalelse er en bekreftelse på at styrene i MNTF og LTE har arbeidet etter sine fullmakter. Komiteen stiller spørsmål tegn ved økonomien i prosjektet, men det skyldes trolig at de ikke har fått alle rapporter utdelt. Det som fremkom i TGN på tirsdag 20. september vil bli svart opp av styret. Det er ikke i samsvar med lovkomiteens uttalelse.

* **Prosjektgruppe**

Prosjektgruppen vil få satt opp kravspesifikasjon til ett nytt anlegg, og få dette ut på anbud til entreprenørene for en grovkalkyle.

**Sak 3: Landsråd DNT**

**Edmund og Ketil orienterte fra DNTs Landsråd 17.09.16**

* Westergård saken har tatt mye tid. Styret er ikke fornøyd med dommen, og de vurderer om de skal anke.
* Styret i DNT oppfordrer hele travsporten til å ikke bruke Atle Hamre som foredragsholder.
* Lovendringsforslag fra styret i DNT. Representasjon til Generalforsamlingen reduseres til 99 mandater fra dagens 175. Dette for å redusere kostnader, samt at man vil gi mer makt til de store travlagene. For Midt-Norge betyr dette med ny ordning 18 mandater ifht dagens 40. Styrkemessig er dette en endring fra 22,8 % til 18,2 %. Flere forbundsledere signaliserte sterk motstand mot forslaget.
* DNT har tatt opp to lån, 30 mill til refinansiering av Nannestad og 8 mill i kassekreditt. Resultatmessig ligger DNT kr 365000,- etter revidert budsjett pr 31.07.
* Det arbeides med terminlisten 2017. Foreløpig er det kun antall V75 kjøringer som er klart. Leangen får 5. Totalt antall løpsdager i Norge reduseres med 12, alle er lunsjtrav.
* Det må ansettes ny generalsekretær snarlig. Administrasjonen har blitt redusert med fire årsverk pr 30.09. Ved nyttår var de 19,4 og er pr 30.09 15,4 årsverk.
* MNTFs forslag til sportsavdelingen om at Leangen må få flere løp pr løpsdag pga stor hestepopulasjon, ble bekreftet mottatt og vil bli behandlet i forbindelse med terminliste forhandlingene. Flere forbundsledere var positive til dette forslaget og de ønsker at dette også kan bli gjeldende for flere baner.

**Sak 4: DNTs styremøte 15. og 16. september**

**Edmund og Sverre orienterte fra DNTs styremøte.**

I tillegg til informasjonen fra Landsrådet så ser styret og administrasjonen på et endringsforslag for Til Start. De forbund som ønsker å drive med Til Start vil få økonomisk støtte til å drifte tiltaket, men de må selv sørge for bemanning. Ordningen med Knut Olav Dahl og Gunnar Gjerstad vil i så fall opphøre. Dette vil styret i MNTF gå imot, da det er meget viktig med engasjerte personer fra sentral organisasjonen, som sprer glede og tiltakslyst i prosjektet. Knut Olav og Gunnar er de beste ambassadørene for Til Start prosjektet. Når de kommer på besøk, lytter folk og lar seg inspirere til å jobbe ekstra med hestene sine. De er genuint opptatt av å få hestene i god form og startklare. De har en enorm kunnskap om folk og hestehold. De er Til Start.

**Sak 5: Leangen Travbane AS**

Edmund orienterte fra styremøte i driftsselskapet. Leangen sliter med negative resultater. Styret har satt ned en arbeidsgruppe for å se på økonomien.

**Sak 6: Høstkonferanse MNTF**

Det er viktig at vi stiller de riktige spørsmålene i gruppearbeidet. Sørge for at vi får svar på de tema vi ønsker.

I tillegg til to fra hvert lag, inviteres en ponniansvarlig fra hver region.

**Sak 7: Til Start høsten 2016**

Sverre orienterte fra høstens første kurs og samlinger. Godt oppmøte både på kurs og samlinger. Det vil ikke bli delte datoer på samlinger for åringer, toåringer og eldre ustartede hester. Samlingene vil bli lagt på samme dag i helg. Dette vil ikke redusere tilbudet til hesteeierne, men vil gi noen færre reisedøgn for Knut Olav Dahl og Gunnar Gjerstad, og lagene får en dag istedenfor to dager å skaffe bemanning til.

**Sak 8: Nytt fra regionene**

* **Møre:** Ingen felles aktiviteter i regionen i siste måned. Sunndal arrangerer fellestreninger.
* **Trondheim:** Det arrangeres rutineløp annenhver tirsdag.
* **Gauldal**: Har hatt Til Start for to- og tre-åringer, arrangerer fellestreninger, vil starte med dette for åringer også, lokalkjøring 01.10 har skaffet kr 50.000,- i sponsorkroner som vil gå til premier.
* **Fosen.** Bjugn har arrangerte sin tredje lokalkjøring for året, vellykket arrangement, de har også hatt fotokurs. Ørland skal arrangere sine to siste lokalkjøringer for året. Lisenskurs for ponnikusker, fellestreninger på alle de tre store banene. Ponnidag på Bjugn Travarena i november.
* **Orkdal:** Hittil i år er alle regionens lokalkjøringer er arrangert (påsketravet i Orkdal avlyst pga av baneforhold). Nå gjenstår Surnadal til kommende helg. Hestekreftenes dag i Rindal ble stor suksess. Til Start kurs i Surnadal og samling m hest i Rindal.
* **Ponni Sør:** Kjører lisenskurs hver søndag. Har stilt med ponnier på lokalkjøringene. Har deltatt på arrangement på Leangen.
* **Ponni Nord:** Har lisenskurs og har ponnitreninger. Skal delta på hestens Dag på Nossum. Har vært med på alle lokalkjøringene i regionen. Hadde med en ekvipasje på klasseløpshelga og den ble nr to.
* Fra Midt-Norge var det i år mange hester kvalifisert til storløpene i Klasseløpshelga. Det ble ingen seier, men en andre til Moni Viking/Jan Lyng og en tredje til Evil Enok M.E./Lars Mikal Brækken.
* En seier som varmet ekstra mange var Ivar Sånna’s/Kolbjørn Selmer seier i Karsten Buers æresløp.

**Sak 9: DNT ponnikurs høsten 2016**

* **Instruktørkurs for nye ponniinstruktører 20. – 23. oktober Starum, påmelding 07.10.16**

Ponni Nord og Sør har to plasser hver, utover dette hvis man får plass må lag/region/ponnigruppe dekke alle kostnadene. Påmelding samlet gjennom forbundet.

**Vedtak: Styret i MNTF gir et reisetilskudd på kr 1250,- pr deltaker.**

* **Inspirasjonssamling og ledersamling for godkjente instruktører 8. og 9. oktober, påmelding 25. september**.

Påmelding samlet gjennom forbundet.

**Vedtak: Styret i MNTF gir et reisetilskudd på kr 1250,- pr deltaker.**

* **Politiattest**

Sverre hjelper ponnigruppene med bekreftelse for politiattest.

**Sak 10: Forbundssekretærens kvarter**

* **Orientering fra anleggskontaktmøte 7. september**

Sverre orienterte fra møtet m anleggskontaktene, avholdt på Orkdal Travpark. Det må i budsjettet til neste år settes av penger til en inspeksjon av alle anleggene i forbundet. Dette i forbindelse med at det skal leveres anleggsrapporter til DU-utvalget i DNT.

* **Lokalkjøringer 2017**

Sverre sender ut terminlisten for totoløpene når denne foreligger, slik at lagene kan komme med sine ønsker for lokalkjøringene.

**Sak 11: Eventuelt**

Ingen saker

**Trondheim 21.09.17**

**Sverre Hosen**